Emmert: Kontroverza oko rata u Hrvatskoj neće skoro jenjati
Skupina američkih, hrvatskih i srpskih znanstvenika - okupljenih u projektu "Scholar's Initiative" objavila je istraživanje posvećeno r
Profesor povijesti na koledžu Gustavus Adolphus u Minnesoti - Thomas Emmert - jedan je od direktora projekta čiji je rezultat i istraživanje nazvano "Rat u Hrvatskoj 1991 - 1995". GA: Kao jedan od zaključaka se spominje da je taj rat bio i građanski i međunarodni. Kako vi to komentirate? TE: Pa naši istraživači kažu da je moguće da je i jedna i druga verzija jer Hrvati zaista kažu da je to međunarodni rat, kad je počeo Jugoslavija se već rastopila, Hrvatska je već proglasila neovisnost i mnoge su države tu neovisnost priznale. Ali Srbi za isti misle da je građanski rat pošto su srpski pobunjenici u Hrvatskoj bili državljani te zemlje koji su se borili protiv centralne vlasti. Istraživanje kaže da u obje verzije ima nešto jer istina je da Srbi u Hrvatskoj ne mogu biti napadnuti u svojoj državi, ali istina je da je Jugoslavija, odnosno ostatci bivše Jugoslavije, u stvari Srbija, vodila međunarodni rat. Između listopada 1991. godine i druge polovice 1992. godine rat u Hrvatskoj je uistinu međunarodni. Na kraju, to jeste međunarodni sukob ili rat, i međunarodni sud za bivšu Jugoslaviju odlučio je da je poslije 8. listopada 1991. godine to uistinu međunarodni sukob ili rat, ali istraživači u našem projektu objašnjavaju da sigurno Srbi u Hrvatskoj misle da je za njih to građanski rat u Hrvatskoj . GA: Još jedan od zaključaka ovog istraživanja je da je osporen službeni američki stav koji umanjuje ulogu Sjedinjenih Država u ispomoći hrvatskim snagama tijekom vojnih djelovanja. Što mislite o tome? TE: To je interesantna stvar, američki veleposlanik u Hrvatskoj gospodin Galbraith kaže u njegovim memoarima da je znao za Oluju dva tjedna prije. Dokumenti iz američkih izvora pokazuju da administracija nije zatvorila oči prije i tijekom akcije Oluja već su angažirani umirovljeni vojni savjetnici iz Sjedinjenih Država koji su pod maskom tečajeva iz demokracije omogućili obuku i taktičkih i operativnih znanja hrvatske vojske. To znači da je Amerika možda imala ulogu veću nego što je otvoreno američka vlada govorila ali ipak nisu uradili sve što su mogli. GA: Navodi se u izvješću: glavna kontroverza na kraju rata kreće se oko razloga zbog kojih je oko 200 tisuća Srba iz Krajine napustilo svoje domove na početku operacije Oluja.